حمد بن موسى، لمعروف ب بّا حماد، كان الصدر لاعضم و لحاكم ديال لمغريب ما بين 1894 و 1900. ولّى حاكم البلاد فاش طلع ولد ختو مولاي عبد العزيز ل لعرش، لي كان باقي درّي،  واخا كانو عنده خوتو كبر منو. لحوكم ديال بّا حماد، بحال لحوكم ديال مولاي لحسن قبل منه، بقى كايوحل لمغريب ف حزّات مالية و سياسية بشلّا ضرايب جديدة، لي ماقبلهاش الشعب، و لي خلّات لمخزن يولي معول كتر و كتر على بلدان النصارى باش يخلص لجيش و لخدامة باش يحارب بلدان السيبة لي تشكلو، و هادشي لي من بعد غايخلي لمغريب يطيح ف لستيعمار. تݣال عليه بلي كان قصير و غليض، و كان من الناس لي ساهمو ف لبني و التوسيع ديال قصر لباهية ف مراكش.